Kappale on kokonaan Uriah Heepin silloisen kosketinsoittaja-kitaristin Ken Hensleyn käsialaa. Tyyliltään se on suoraviivainen, iskevä hard rock -kappale. Kappaleen esittävät David Byron (laulu), Ken Hensley (kosketinsoittimet, taustalaulu), Mick Box (kitara),Gary Thain (bassokitara) ja Lee Kerslake (rummut). Kappaleen sanoitukset kertovat nimensä mukaisesti ”helposta elämästä”.